UBERA ARANZETA (EH Bildu, 2018-03-22):
Egun on denoi.
Alderdi Popularrak hitzarmenaren aurka joateko agertu dituen argudioak ez ditugulako konpartitzen, ezezkoa eman dugu. Ezezkoa eman dugu, hitzarmena itzultzeari, aurrekoan koherentzia osoz egin zenuten bezala, gaurkoan ere egin duzuelako eta eztabaida hona ekarri duzuelako.
Ezezkoa eman dugu oraindik ez dugulako ezagutzen 2017 eta 2018an programa honek eman dituen emaitzak, eta ez dugu izan tarterik ondorioak aztertzeko.
Beraz, hiru urtetarako beste konfiantza boto bat ematen dugu, eta tarte horretan aukera izango dugu programa honek ematen dituena aztertzeko eta ondorioak ebaluatzeko.
Bestetik, kariño handiz esaten dizut Bengoechea andrea, maila pertsonalean dizudan aprezioarekin, nahiz eta zure ideologia ez dudala konpartitzen, konturatu zara, ez? Bizkaiko Batzar Nagusietan proposatu duzuenaren kontrakoa proposatu duzuela hemen, nahiz eta koherentzia handiz, programa hau abian jarri zenean egin zenuten bezala, gaurkoan ere hona etorri zarete eta kontrako jarrera mantendu duzue eta aitortzen dizut duzuen koherentzia.
Hala ere, ez dugu ezkutatuko gaurkoan, aurrekoan egin genuen bezala, kezkan baditugula. Eta labur-labur ditugun kezkak adieraziko ditut.
Bat, izenburua bera. Gure uste apalean, normalean, izenburua edukiaren mamiarekin lotuta joaten delako. Sistema publikoa eta zergei buruzko unitate didaktikoa izan beharko litzateke, Azpiazu jauna, eta ez ekonomia eta zergei buruzkoa. Zeren ekonomiaren ereduaren ildoaren arabera, unitate didaktiko hau, kezkagarria bilakatu daitekeelako. Eta gure ustez, zerga politika guztiz lotua joan behar da herritarron eskubideak bermatuko dituen sistema publikoa bermatu eta garatzera. Zerga politika eta sistema publikoa, guztiz bat eginda joan behar dira. Eta beldur gara sustatu daitekeen helburuaren eta ildoaren inguruan.
Bestetik ere, gure kezka daukagu, unitate didaktikoa ezartzeko...
...ereduaren eta ildoaren inguruan.
Bestetik ere gure kezka daukagu unitate didaktikoa ezartzeko zerbitzuen kontratazioa aurreikusten delako, esternalizazioa ikusten delako,guk baditugunean irakasle prestatuak eta formatuak. Eta ez baldin badaude, prestatu ditzakegulako, ez?
Eta segun zein enpresak har dezaken lidergo hori, ba ildo bat edo beste bat har dezake.
Kezka sortzen digu ere aldundiek unitate didaktikoko edukiak aldatu ditzaketelako. Beraz, aldundietatik probintzialismoa bultzatu daiteke, erreinuen taifak sustatu daitezke, hiru herrialde hiru eredu, eta hori iruditzen zaigu ere ez dela eredugarria eta ez onuragarria.
Bestetik, gaur egungo aldundiek sustatzen duten eta indarrean duten politika fiskalak unitate didaktiko hau aurkezterakoan, mahai gainean jarri zen filosofiaren eta edukiaren kontrakoak dira, ez doaz norabide berean. Hori da guk egiten dugun filosofia.
Beraz, kezka hauek baditugu eta joango gara ikusten programa honen garapenean zer gertatzen den.
Baina, tira, konfiantza boto bat emango dugu, dagoeneko ere jarraipena egiten ari gara, hainbat galdera planteatu ditugu, 2019an unitate didaktikoaren ebaluazioari ekingo diogu eta aukera izango dugu ekarpenak egiteko, ze pena da, pena da horrelako hitzarmen baten aurrean aukera bakarra izatea hitzarmena itzuli edo ez, eta ez izatea aurretik aukera ekarpenak egiteko eta unitate didaktikoa edota hitzarmen hau osatu ahal izateko, ze iruditzen zait aberasgarria izango litzatekeela.
Zeren kultura bat, pentsaera bat ereiteko aukera polita daukagu, korrespontsabilitatearen kultura, kolektiboaren nortasuna lantzea, gardentasunaren kultura, justizia soziala, kohesio soziala, elkartasuna...
Zeren ulertu behar dugu guztiontzat ona dena bakoitzarentzat eta norberarentzat ona dela, eta momentu honetan gizarte honetan zailtasunak ditugu hori ulertzeko.
Ulertu behar dugu kalitatezko osasun zentroak, anbulategiak, medikuak, ikastetxeak, garraio publikoa, erresidentziak, etxez etxeko zerbitzuak kalitatezkoak izatea guztion esku dagoela eta horretarako oinarrizkoa dela politika fiskala eta oinarrizkoa dela fiskalitatea, eta iruditzen zaigu hor lanketa bat egin daitekeela.
Eta bukatzeko, aurrekoan bi hausnarketa bota nituen. Izan genuen eztabaidan, gaurkoan hausnarketa bat bakarra botako dut eta beti esaten dut eta errepikatzen dut, eta ez naiz nekatuko errepikatzen eta, mesedez, hausnartu.
Eskolak ezin du gizarteko arazo guztiak konpondu. Guztiok egin behar dugu eta guztion artean egin behar dugu. Eskolari, hezkuntzari gizartearen zama guztiak ez bota, mesedez.